**ZAGREBAČKI SPELEOLOŠKI SAVEZ**

**Radićeva 23, 10000 Zagreb**

**OIB: 05121201673**

**URBROJ: 31-19-1**

Postupak nabave za osobe koji nisu obveznici Zakona o javnoj nabavi (NOJN)

**POZIV NA DOSTAVU PONUDA**

**„****Program i sustav certificiranja speleovodiča za speleoturizam“**

**USLUGE**

**NABAVA 31.**

KK.06.1.2.01.0011.

**Centar izvrsnosti Cerovačke špilje – održivo**

**upravljanje prirodnom baštinom i krškim podzemljem**

**Zagreb, srpanj 2019.**

**SADRŽAJ**

[1. OPĆI PODACI 4](#_Toc2286684)

[1.1. UVOD 4](#_Toc2286685)

[1.2. MJERODAVNO PRAVO 4](#_Toc2286686)

[1.3. PODACI O NARUČITELJU 5](#_Toc2286687)

[1.4. PODACI O OSOBI ZADUŽENOJ ZA KOMUNIKACIJU S PONUDITELJIMA 5](#_Toc2286688)

[1.5. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 5](#_Toc2286689)

[1.6. EVIDENCIJSKI BROJ NABAVE 6](#_Toc2286690)

[1.7. VRSTA POSTUPKA NABAVE 6](#_Toc2286691)

[1.8. PROCIJENJENA VRIJEDNOST NABAVE 6](#_Toc2286692)

[1.9. VRSTA UGOVORA O NABAVI 6](#_Toc2286693)

[2. PODACI O PREDMETU NABAVE 6](#_Toc2286694)

[2.1. KRATKI OPIS PREDMETA NABAVE 6](#_Toc2286695)

[2.2. DETALJAN OPIS PREDMETA NABAVE 6](#_Toc2286696)

[2.3. OPIS POSLA I OPSEG USLUGA KOJE ĆE SE PRUŽATI 7](#_Toc2286697)

[2.4. TROŠKOVNIK 8](#_Toc2286698)

[2.5. IZMJENE DOKUMENTACIJE O NABAVI 9](#_Toc2286699)

[2.6. MJESTO IZVRŠENJA UGOVORA 10](#_Toc2286700)

[2.7. ROK POČETKA I ZAVRŠETKA IZVRŠENJA UGOVORA 10](#_Toc2286701)

[2.8. IZMJENE UGOVORA O NABAVI 10](#_Toc2286702)

[3. KRITERIJI ZA KVALITATIVNI ODABIR GOSPODARSKOG SUBJEKTA 10](#_Toc2286703)

[3.1. OSNOVE ZA ISKLJUČENJE GOSPODARSKOG SUBJEKTA 10](#_Toc2286704)

[3.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 11](#_Toc2286705)

[*3.2.1. Sposobnost za obavljanje profesionalne djelatnosti* 11](#_Toc2286706)

[*3.2.2. Tehnička i stručna sposobnost* 11](#_Toc2286707)

[3.3. OSLANJANJE NA SPOSOBNOST DRUGIH SUBJEKATA 14](#_Toc2286708)

[4. PODACI O PONUDI 15](#_Toc2286709)

[4.1. SADRŽAJ I NAČIN IZRADE PONUDE 15](#_Toc2286710)

[4.2. PRAVILA DOSTAVE DOKUMENTA 16](#_Toc2286711)

[4.3. NAČIN DOSTAVE DOKUMENTA 16](#_Toc2286712)

[4.4. NAČIN ODREĐIVANJA CIJENE PONUDE 17](#_Toc2286713)

[4.5. VALUTA PONUDE 17](#_Toc2286714)

[4.6. KRITERIJ ZA ODABIR PONUDE 17](#_Toc2286715)

[4.7. NEUOBIČAJENO NISKA CIJENA 20](#_Toc2286716)

[4.8. JEZIK I PISMO PONUDE 21](#_Toc2286717)

[4.9. ROK VALJANOSTI PONUDE 21](#_Toc2286718)

[4.10. TROŠAK PONUDE 21](#_Toc2286719)

[5. OSTALE ODREDBE 21](#_Toc2286720)

[5.1. OSTALE OBVEZE UGOVARATELJA 21](#_Toc2286721)

[5.2. ODREDBE KOJE SE ODNOSE NA ZAJEDNICU GOSPODARSKIH SUBJEKATA 21](#_Toc2286722)

[5.3. ODREDBE KOJE SE ODNOSE NA PODUGOVARATELJE 22](#_Toc2286723)

[5.4. POJAŠNJENJA I UPOTPUNJAVANJE DOKUMENTACIJE 22](#_Toc2286724)

[5.5. PREGLED I OCJENA PONUDA 23](#_Toc2286725)

[5.6. DONOŠENJE ODLUKE O ODABIRU ILI PONIŠTENJU 23](#_Toc2286726)

[5.7. ROK ZA DONOŠENJE ODLUKE O ODABIRU 24](#_Toc2286727)

[5.8. UVJETI ZA IZVRŠENJE UGOVORA 24](#_Toc2286728)

[5.9. ROK, NAČIN I UVJETI PLAĆANJA 24](#_Toc2286729)

[5.10. DRUGI PODACI KOJE NARUČITELJ SMATRA POTREBNIM 25](#_Toc2286730)

[*5.10.1. Tajnost podataka* 25](#_Toc2286731)

[*5.10.2. Prijenos vlasništva i autorskih prava* 26](#_Toc2286732)

[*5.10.3. Sklapanje i izvršenje ugovora o nabavi* 26](#_Toc2286733)

[5.11. POUKA O PRAVNOM LIJEKU 26](#_Toc2286734)

[5.11.1. Podaci o tijelima od kojih ponuditelji mogu dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se pružati usluge i koje će biti primjenjive na usluge koje će se pružati za vrijeme trajanja Ugovora 27](#_Toc2286735)

[6. PRILOZI 28](#_Toc2286736)

# 1. OPĆI PODACI

## UVOD

**Udruga „Zagrebački speleološki savez“, Radićeva 23, 10 000 Zagreb** provodi postupak nabave: „**Program i sustav certificiranja speleovodiča za speleoturizam“** u svrhu provedbe projekta "Centar izvrsnosti Cerovačke špilje - održivo upravljanje prirodnom baštinom i krškim podzemljem“. Projekt "Centar izvrsnosti Cerovačke špilje – održivo upravljanje prirodnom baštinom i krškim podzemljem“ . Nositelj Projekta je Javna ustanova "Park prirode Velebit" s partnerima na projektu: Zagrebački speleološki savez, Zadarske županija i Javna ustanova "Natura Jadera". Ukupna vrijednost projekta iznosi 68.453.850,00 HRK, od čega su EU sredstva 53.233.632,80 HRK, osigurana iz Europskog fonda za regionalni razvoj (EFRR) i Operativnog programa Konkurentnost i kohezija 2014.-2020. Projekt je s provedbom započeo 4. travnja 2018. godine, a trajat će do 31. prosinca 2020. godine.

Na ovaj postupak se primjenjuju odredbe propisane dokumentom „Postupci nabave za osobe koje nisu obveznici Zakona o javnoj nabavi“ (ver.4.0.; Svibanj 2018.).

Gospodarski subjekt je fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga.

Ponuditelj je gospodarski subjekt koji je pravodobno dostavio ponudu.

Prihvaćanjem ponude i potpisom Ugovora, odabrani Ponuditelj postaje Ugovaratelj u smislu Ugovornih odredbi.

Od Ponuditelja se očekuje da pažljivo prouče dokumentaciju Poziva na dostavu ponuda i da se pridržavaju svih uputa, sadržaja, danih predložaka, ugovornih uvjeta, svih tehničkih specifikacija i uvjeta iz projektne dokumentacije sadržanih u ovom Pozivu na dostavu ponuda.

## 1.2. MJERODAVNO PRAVO

Mjerodavno pravo za postupak nabave je pravo Republike Hrvatske, odnosno odredbe propisane dokumentom „Postupci nabave za osobe koje nisu obveznici Zakona o javnoj nabavi“ (ver.4.0.; Svibanj 2018.) Ministarstva regionalnog razvoja i fondova Europske unije.

Mjerodavno pravo za izvršavanje ugovora o nabavi usluga sklopljenog temeljem ovog Poziva na dostavu ponuda je pravo Republike Hrvatske.

Ponuditelj s kojim će Naručitelj sklopiti predmetni ugovor u svemu će se morati pridržavati zakona i podzakonskih akata Republike Hrvatske koji reguliraju pružanje usluga obuhvaćenih ovim predmetom nabave, a osobito primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava.

## 1.3. PODACI O NARUČITELJU

|  |  |
| --- | --- |
| Naručitelj | Zagrebački speleološki savez |
| Adresa | Radićeva 23, 10 000 Zagreb |
| OIB | 05121201673 |
| Tel | +385 91 610 7912 |
| Adresa elektroničke pošte | zgspeleo@gmail.com |
| Internetska adresa | <http://zagrebacki-speleoloski-savez.hr/> |

## 1.4. PODACI O OSOBI ZADUŽENOJ ZA KOMUNIKACIJU S PONUDITELJIMA

**Osoba zadužena za kontakt**

* Dalibor Jirkal, tel: 0916072776

e-mail: dalibor.jirkal@zss-speleo.hr

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom u pisanom obliku putem e-maila.

Komunikacija, razmjena i pohrana informacija obavlja tako da se čuva zaštita i tajnost podataka u skladu s relevantnim nacionalnim propisima.

Ponuditelj može tražiti dodatne informacije/pojašnjenja dokumentacije u vezi s dokumentacijom u Pozivu na dostavu ponuda. Pravovremenim zahtjevom za dodatnim informacijama/pojašnjenima dokumentacije smatra se svaki zahtjev koji je pristigao najmanje 4 (četiri) dana prije isteka roka za dostavu ponuda. Naručitelj će odgovoriti u najbržem mogućem roku na svaki zahtjev gospodarskog subjekta, a najkasnije u roku od 2 (dva) dana prije isteka roka za dostavu ponuda te odgovor dostaviti svim gospodarskim subjektima koji sudjeluju u komunikaciji. U slučaju da pojašnjenje dokumentacije/dodatne informacije imaju utjecaj na pripremu valjanih ponuda, Naručitelj će sukladno važnosti produžiti rok za dostavu ponuda.

## 1.5. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

Naručitelj navodi popis gospodarskih subjekata s kojima su predstavnici naručitelja u sukobu interesa, odnosno, popis gospodarskih subjekata s kojima Naručitelj ne smije sklapati ugovore o nabavi kao ni okvirne sporazume (u svojstvu Ponuditelja, člana zajednice gospodarskih subjekata i podugovaratelja odabranom Ponuditelju):

* Dinaric Hub d.o.o., Svibanjčica 4a, Zagreb. OIB: 90207305274

Osobe zadužene za provođenje postupka nabave te osobe ovlaštene za zastupanje će postupati u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa. Samo ako se sukob interesa ne može učinkovito ukloniti izuzimanjem navedenih osoba ili poduzimanjem drugih mjera Naručitelj isključuje gospodarskog subjekta iz postupka nabave. Naručitelj će poduzeti prikladne mjere da učinkovito spriječi, prepozna i ukloni sukobe interesa u vezi s ovim Pozivom na dostavu ponuda kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

## 1.6. EVIDENCIJSKI BROJ NABAVE

Evidencijski broj nabave je: NABAVA 31

## 1.7. VRSTA POSTUPKA NABAVE

Postupak nabave s jednim ponuditeljem.

## 1.8. PROCIJENJENA VRIJEDNOST NABAVE

Procijenjena vrijednost nabave iznosi **116 000,00 kn bez PDV-a**.

## 1.9. VRSTA UGOVORA O NABAVI

Na temelju provedenog postupka, sklapa se ugovor o nabavi usluga.

# 2. PODACI O PREDMETU NABAVE

## 2.1. KRATKI OPIS PREDMETA NABAVE

Predmet nabave je nabava usluga pripreme i provedbe programa **„Program i sustav certificiranja speleovodiča za speleoturizam“** u sklopu projekta Centar izvrsnosti Cerovačke špilje – održivo upravljanje prirodnom baštinom i krškim podzemljem.

## 2.2. DETALJAN OPIS PREDMETA NABAVE

**„Program i sustav certificiranja speleovodiča za speleoturizam“** provodi se kroz jedinstveni edukacijsko – interpretacijski program za očuvanje krša i krškog podzemlja – Regionalni speleološki referentni centar (RSRC) potprogram. U svijetu trenutno postoji više od 5 tisuća turistički uređenih špilja, a godišnje ih posjeti 170 milijuna turista. U Hrvatskoj ima preko 30 turistički uređenih špilja koje imaju potrebu za speleovodičima koji trebaju posjedovati specifična znanja i vještine, kako bi kvalitetno i sigurno obavljali svoj posao. U regiji ne postoji program i sustav certificiranja ovako specifične djelatnosti, stoga je uspostava programa i sustava certificiranja prepoznata kao potreba i prilika. Tijekom projekta razvit će se i implementirati jedinstveni edukacijski program certifikacije speleovodiča u suradnji sa znanstveno-stručnim obrazovnim institucijama. Tijekom projekta će biti certificirano i obučeno minimalno 10 speleovodiča. Program će biti prijavljen Ministarstvu znanosti, obrazovanja i športa u sustav neformalnog obrazovanja.

Posao će se smatrati izvršenim u trenutku kada Ugovaratelj izradi program edukacije koji treba biti potvrđen i prihvaćen od Naručitelja, te kada provede edukaciju i dostavi izvještaje o provedenim aktivnostima

U prilogu 1. ovog Poziva na dostavu ponuda nalazi detaljan opis projektnog zadatka.

## 2.3. OPIS POSLA I OPSEG USLUGA KOJE ĆE SE PRUŽATI

Od Ugovaratelja se očekuje da izvrši sljedeće usluge:

* Osmisli program edukacije **„Program i sustav certificiranja speleovodiča za speleoturizam“**“ koristeći stručna znanja pedagoških metoda te stručna znanja iz speleologije, geologije, geomorfologije, biologije, zakonskih regulativa i sigurnosnih uvjeta.
* Osmisli i izradi edukativno – didaktičke materijale potrebne za provođenje **„Programa i sustava certificiranja speleovodiča za speleoturizam“.**
* Provede program edukacije **„Program i sustav certificiranja speleovodiča za speleoturizam“**.
* Sastavi završno izvješće (detaljan opis provedenih edukacija, fotografije, potpisne liste polaznika i voditelja, dopuštenja, izjave, suglasnosti i ostala dokumentacija) o provedenim aktivnostima.
* Sastavi završni priručnik koji će se koristiti za provođenje **„Programa i sustava certificiranja speleovodiča za speleoturizam“**.
* Osim toga Ugovaratelj će:
* Tijekom pružanja usluga i ostvarenja isporuka osigurati vidljivost EU sufinanciranja projekta sukladno Uputama za korisnike sredstava vezano uz informiranje, komunikaciju i vidljivost projekata financiranih u okviru Europskih strukturnih i investicijskih fondova za razdoblje 2014.-2020. te se pridržavati smjernica za vidljivost Naručitelja.
* Surađivati s Naručiteljem i ostalim partnerima i suradnicima na Projektu.
* Izvještavati o svakoj fazi provedbe aktivnosti te izvještavati na zahtjev Naručitelja.
* Poduzimati sve druge radnje sukladno primjenjivim propisima i pravilima struke.

## 2.4. TROŠKOVNIK

Ponuditelj je obvezan popuniti Troškovnik koji čini Prilog 4 ovog Poziva na dostavu ponuda. Prilikom ispunjavanja troškovnika Ponuditelj ukupnu cijenu stavke izražava kao umnožak količine stavke i jedinične cijene.

Za sve eventualne nejasnoće u troškovniku upit se postavlja osobi zaduženoj za komunikaciju s Ponuditeljima.

**Podatke treba unijeti u obrazac Troškovnika na sljedeći način:**

1. cijene stavke (jedinične cijene) navedene u troškovniku moraju biti iskazane bez obračunatog PDV-a,
2. Ponuditelj mora ispuniti sve stavke troškovnika, u skladu s obrascem troškovnika. Ponuditelj treba upisati cijenu za svaku stavku troškovnika koja u stupcu „Količina“ ima navedenu numeričku vrijednost,
3. cijene stavaka (jedinične cijene) iskazuju se s najviše dva decimalna mjesta,
4. prilikom ispunjavanja Troškovnika Ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke,
5. u jedinične cijene moraju biti uračunati svi troškovi i popusti.

Ako Ponuditelj ne ispuni sve stavke Troškovnika u skladu sa zahtjevima ovog Poziva na dostavu ponude ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.

Cijene se moraju izraziti u hrvatskim kunama (HRK). Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku.

Ako Naručitelj tijekom pregleda ponude utvrdi računsku pogrešku, obvezan je od Ponuditelja zatražiti prihvat ispravka računske pogreške, a Ponuditelj je dužan odgovoriti u roku ne duljem od 5 (pet) dana od dana zaprimanja zahtjeva. U protivnom, ponuda će biti odbijena kao nepravilna.

Odabrani Ponuditelj neće isticati nikakva naknadna potraživanja, posebno zbog zablude, prekomjernog oštećenja, promjena cijena, tečaja i cijene rada, većih davanja uzrokovanih obvezama prema službenim tijelima. Ponuditelj odgovara za točnost i potpunost svoje ponude. Smatra se da je prilikom podnošenja ponude uzeo u obzir sve što je potrebno te da je ponuđenu cijenu uključio sve troškove povezane s predmetom ugovora.

**Troškovnik nije potrebno potpisati ni ovjeravati pečatom.**

## 2.5. IZMJENE DOKUMENTACIJE O NABAVI

Naručitelj za vrijeme roka za dostavu ponuda može mijenjati dokumentaciju Poziva na dostavu ponuda. Naručitelj će osigurati dostupnost izmjena svim gospodarskim subjektima na isti način kao i osnovnu dokumentaciju. Kako bi osigurao da gospodarski subjekti od primitka izmjene imaju najmanje 8 (osam) dana za dostavu ponude, Naručitelj će po potrebi produžiti rok za dostavu ponuda tako da svi gospodarski subjekti mogu biti upoznati sa svim informacijama potrebnima za izradu ponude. Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

## 2.6. MJESTO IZVRŠENJA UGOVORA

Predmet nabave će se izvršavati na području Parka prirode Velebit i/ili Cerovačkih špilja te u prostorijama Ponuditelja i u prostorijama Javne ustanove „Park prirode Velebit“ i Zagrebačkog speleološkog saveza.

## 2.7. ROK POČETKA I ZAVRŠETKA IZVRŠENJA UGOVORA

Ugovor u pisanom obliku Naručitelj će s odabranim Ponuditeljem sklopiti najkasnije u roku od 30 dana od dana izvršnosti odluke o odabiru. Ugovor stupa na snagu onoga dana kada ga potpiše posljednja ugovorna strana te je na snazi do izvršenja svih obaveza ugovornih strana.

Provedba ugovornih aktivnosti započinje od datuma na koji odabrani Ponuditelj dobije pisani nalog Naručitelja o početku izvršavanja usluge. Očekivani rok pružanja usluga nabave je 17 mjeseci.

## 2.8. IZMJENE UGOVORA O NABAVI

Izmjene Ugovora o nabavi definirane su Pravilima o provedbi postupaka nabava za neobveznike Zakona o javnoj nabavi (ver. 4.0, svibanj 2018.).

# 3. KRITERIJI ZA KVALITATIVNI ODABIR GOSPODARSKOG SUBJEKTA

## 3.1. OSNOVE ZA ISKLJUČENJE GOSPODARSKOG SUBJEKTA

Naručitelj je obavezan isključiti Ponuditelja iz postupka nabave:

- ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima; ili

- ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja; ili

- ako je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije; ili

- ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima; ili

- ako je u posljednje dvije godine do početka postupka nabave učinio težak profesionalni propust koji NOJN može dokazati na bilo koji način.

Za potrebe utvrđivanja okolnosti iz točke 3.1. gospodarski subjekt u ponudi dostavlja Izjavu iz Priloga 3 ovog Poziva na dostavu ponuda. Izjavu daje osoba po zakonu ovlaštena za zastupanje Ponuditelja.

Naručitelj može u bilo kojem trenutku tijekom postupka nabave, zahtijevati od Ponuditelja da prije sklapanja Ugovora dostav jedan ili više dokumenata (potvrda, izvoda, i sl.) koji potvrđuju da se Ponuditelj ne nalazi u situacijama navedenim u poglavlju 3.1., ako se takvi dokumenti izdaju u zemlji sjedišta Ponuditelja te ih on može ishoditi. Ponuditelju je dopušteno dostavljanje dokaza u izvorniku, u ovjerenoj ili neovjerenoj preslici.

## 3.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

### *3.2.1. Sposobnost za obavljanje profesionalne djelatnosti*

Naručitelj je u ovom Pozivu na dostavu ponuda odredio uvjete za obavljanje profesionalne djelatnosti kojima se osigurava da gospodarski subjekti imaju minimalnu razinu sposobnosti potrebnu za izvršenje ugovora o nabavi. Svi uvjeti za obavljanje profesionalne djelatnosti su vezani uz nabavu.

**Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastanka.**

**3.2.1.1. *Upis u sudski, obrtni, strukovni ili drugi odgovarajući registar u državi njegova poslovnog nastana.***

Za potrebe utvrđivanja okolnosti iz točke 3.2.1.1., gospodarski subjekt u ponudi dostavlja:

* **izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana**

U slučaju zajednice gospodarskih subjekata, sposobnost iz točke 3.2.1.1. moraju dokazati svi članovi zajednice.

### *3.2.2. Tehnička i stručna sposobnost*

Naručitelj je u ovom Pozivu na dostavu ponuda odredio uvjete tehničke i stručne sposobnosti kojima se osigurava da gospodarski subjekt ima iskustvo potrebno za izvršenje ugovora o nabavi na odgovarajućoj razini kvalitete. Minimalne razine tehničke i stručne sposobnosti su vezane uz nabavu. U nastavku se navode uvjeti tehničke i stručne sposobnosti te njima Naručitelj osigurava kvalitetnog Ponuditelja.

**3.2.2.1. Popis izvršenih usluga prijavitelja**

Gospodarski subjekt mora dokazati da je izvršio usluge iste ili slične predmetu nabave, najveći broj usluga koje se navodi je pet s time da minimalno jedna izvršena usluga mora pripadati kategoriji obveznih usluga, a ostale kategoriji ostalih usluga.

Iz popisa izvršenih usluga (Prilog 5.) mora biti vidljivo da je Ponuditelj pružio barem jednu obveznu uslugu koja se smatra istom ili sličnom:

- **Osposobio speleovodiča za speleoturizam kroz praktični dio provođenja speleoturizma dulje od 1 godine.**

Iz popisa izvršenih usluga (Prilog 5.) može biti vidljivo da je Ponuditelj pružio ostale usluge koje se smatraju iste ili slične:

**Naručitelj navodi da ugovor mogu izvršiti u zadanom roku samo oni Ponuditelji koji imaju prethodno iskustvo na istim ili sličnim poslovima.**

Za potrebe utvrđivanja sposobnosti iz **točke 3.2.2.1. za nabavu** gospodarski subjekt u ponudi dostavlja sljedeće dokumente kao dostatan dokaz tehničke sposobnosti:

* **popis izvršenih usluga (Prilog 5.) koje je Ponuditelj pružio, a koje se smatraju iste ili slične predmetu nabave. Popis mora biti potpisan od osobe ovlaštene za zastupanje.**

**3.2.2.2. Obrazovne i stručne kvalifikacije specijaliziranih stručnjaka**

Ponuditelj mora dokazati da će imati na raspolaganju stručnjaka koji posjeduje niže tražene obrazovne i stručne kvalifikacije te profesionalno iskustvo. Ponuditelj mora predati popis stručnjaka (Prilog 6.) koji će biti uključeni u provedbu Nabave. Stručnjak mora posjedovati određene kvalifikacije kako bi osigurali adekvatno i kvalitetno pružanje usluga koje su predmet ove nabave kako slijedi:

**STRUČNJAK 1 – VODITELJ PROGRAMA**

Minimalni uvjet:

* Instruktor speleologije najmanje 5 godina
* Iskustvo u provođenju edukativnih programa u spelologiji

\*Napomena: profesionalno iskustvo stručnjaka bodovat će se u okviru kriterija za odabir ponude

U svrhu dokazivanja obrazovnih i stručnih kvalifikacija za stručnjaka pod rednim brojem 1. Ponuditelj mora dostaviti dokumente kojima dokazuje tehničku i stručnu sposobnost:

* **Popis stručnjaka** kojim Ponuditelj dokazuje da će nominiran stručnjak sudjelovati u izvršenju usluga te da će se u slučaju potrebe zamjene stručnjaka, zatražiti izdavanje prethodne pisane suglasnosti Naručitelja. U slučaju potrebe za zamjenom stručnjaka, stručnjak kojim se zamjenjuje postojeći stručnjak treba ispunjavati najmanje uvjete zatražene u ovom Pozivu;
* **životopis** predloženog stručnjaka iz kojeg je vidljivo stečeno obrazovanje: preslika diplome ili drugi dokumenti kojim Ponuditelj može dokazati da stručnjak ima traženi stupanj obrazovanja kao npr. certifikat, uvjerenje ili drugi jednakovrijedni dokument kojim se nedvojbeno dokazuje da stručnjak posjeduje traženi stupanj obrazovanja i izjava s kojom potvrđuje zadovoljavanje ostalih stručnih uvjeta. Životopis mora biti potpisan čime se potvrđuje istinitost podataka koji se navode u životopisu.
* pod iskustvom u provođenju edukativnih programa u spelologiji podrazumijeva se iskustvo u sudjelovanju na speleološkim školama, radionicama i seminarima, za što se dostavlja izjava o iskustvu i sposobnosti (Prilog 7.). Nakon odabira Naručitelj je u mogućnosti tražiti dostavu dokaza i kontakte speleoloških organizacija i tvrtki koje se bave tom djelatnošću kako bi potvrdio istinitost podataka.

Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum 1 stručnjaka koji je tražen u ovom Pozivu na dostavu ponuda.

## 3.3. OSLANJANJE NA SPOSOBNOST DRUGIH SUBJEKATA

Gospodarski subjekt može u postupku nabave radi dokazivanja ispunjavanja kriterija za odabir gospodarskog subjekta iz toč. 3.2.2. (tehnička i stručna sposobnost) Poziva na dostavu ponuda osloniti na sposobnost drugih subjekata.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

U slučaju da se Ponuditelj oslanja na sposobnosti drugih subjekata Naručitelj će od odabranog Ponuditelja zatražiti da dostavi:

*-* ***potpisanu Izjavu o stavljanju resursa na raspolaganje ili Ugovor/sporazum o poslovnoj/tehničkoj suradnji iz kojega je vidljivo koji se resursi međusobno ustupaju.***

Izjava o stavljanju resursa na raspolaganje ili Ugovor/sporazum o poslovno/tehničkoj suradnji mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora, potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.

Ponuditelj mora dokazati da gospodarski subjekt koji ustupa resurse zadovoljava kriterije za odabir gospodarskog subjekta (uvjete sposobnosti) te postoje li osnove za njihovo isključenje. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta. Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata. Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, njihova odgovornost za izvršenje ugovora je solidarna.

# 4. PODACI O PONUDI

## 4.1. SADRŽAJ I NAČIN IZRADE PONUDE

Pri izradi ponude Ponuditelj se mora pridržavati zahtjeva i uvjeta iz dokumentacije o nabavi. Propisani tekst dokumentacije o nabavi ne smije se mijenjati i nadopunjavati. Obrazac ponudbenog lista i sve izjave koje potpisuje i ovjerava ponuditelj, moraju biti potpisane od strane ovlaštene osobe gospodarskog subjekta.

Ponuda mora najmanje sadržavati:

* Popunjeni ponudbeni list (Prilog 2.)
* Izjava o isključujućim uvjetima (Prilog 3.)
* Popunjen troškovnik (Prilog 4.)
* Izjava o plaćanju dospjelih poreznih obveza i obveza za mirovinsko i zdravstveno osiguranje za gospodarski subjekt koji nema poslovni nastan u RH
* Popis izvršenih usluga gospodarskog subjekta (Prilog 5.)
* Popis stručnjaka (Prilog 6.)
* Izjava o stručnoj sposobnosti (Prilog 7.)
* Životopis stručnjaka (mora sadržavati presliku diplome ili drugog certifikata te može sadržavati popis profesionalnih kvalifikacije koje služe za odabir ponude)
* Izjavu stručnjaka ako se gospodarski subjekt oslanja na sposobnosti drugih subjekata

## 4.2. PRAVILA DOSTAVE DOKUMENTA

Sve tražene dokumente i dokaze koji se dostavljaju sukladno zahtjevima iz poglavlja 3 Ponuditelji mogu dostaviti u izvorniku, ovjerenim ili neovjerenim preslikama. Navedeno se ne odnosi na izjave koje moraju biti u izvorniku. U slučaju postojanja sumnje u istinitost podataka u priloženim dokumentima, popisima ili izjavama Ponuditelja iz ove točke, Naručitelj se može obratiti nadležnim tijelima radi dobivanja informacija o situaciji tih Ponuditelja, a u slučaju da se radi o Ponuditelju sa sjedištem u drugoj državi Naručitelj može zatražiti suradnju nadležnih vlasti.

## 4.3. NAČIN DOSTAVE DOKUMENTA

Ponude se dostavljaju u papirnatom obliku (jedan izvornik) i elektroničkom poštom na mail: dalibor.jirkal@zagrebacki-speleoloski-savez.hr s naznakom „Ponuda za Program i sustav certificiranja speleovodiča za speleoturizam“.

Prijedlog izgleda omotnice:

**ZAGREBAČKI SPELEOLOŠKI SAVEZ**

Biankinijeva ulica 3a, HR-10000 Zagreb

NABAVA 31

Predmet nabave: „„Program i sustav certificiranja speleovodiča za speleoturizam“

**-NE OTVARATI-**

**<Naziv i adresa ponuditelja>**

Ponude je potrebno poslati do 10.07.2019. u 15.00 sati elektroničkom poštom i u papirnatom obliku s datumom slanja najkasnije do 10.07.2019.

Ponuda se uvezuje na način da se onemogući naknadno vađenje ili umetanje listova ili dijelova ponude. Ponuda se izrađuje na način da čini cjelinu. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova ponuda sastoji. Ponuditelj sam snosi rizik eventualnog gubitka odnosno nepravovremene dostave ponuda. Sve ponude koje nisu predane na ovaj način i u ovom roku neće se otvarati i razmatrati te će ponuditelji o tome biti obaviješteni.

U roku za dostavu ponude ponuditelj može dodatnom, pravovaljanom potpisanom izjavom izmijeniti svoju ponudu, nadopuniti je ili od nje odustati. Izmjena ili dopuna ponude dostavlja se na isti način kao i ponuda s tim da se dodatno označi tekstom „DOPUNA“. Ponuda se ne može mijenjati nakon isteka roka za dostavu ponuda.

## 4.4. NAČIN ODREĐIVANJA CIJENE PONUDE

Cijena se piše u brojkama u apsolutnom iznosu, a izračunava u skladu s priloženim troškovnikom. Cijena ponude mora biti izražena u kunama i bez PDV-a, zaokruženo na dvije decimale i napisana brojkama. Izražavanje cijene u drugoj valuti nije dopušteno.

Ponuditelji moraju popuniti cijenama sve stavke Troškovnika. Zbroj svih ukupnih cijena stavki čini cijenu ponude. Jedinične cijene svake stavke smiju biti iskazane s najviše 2 (dvije) decimale.

Ponudbena cijena mora pokriti sve troškove za izvršenje ugovornih obveza, a koji su opisani u Pozivu na dostavu ponuda.

Kada cijena Ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Ukoliko Ponuditelj daje popust na cijenu ponude, isti mora biti uključen u stavke Troškovnika te ga nije dopustivo zasebno iskazivati. Jedinične cijene su nepromjenjive tijekom cijelog trajanja ugovora.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

U cijenu ponude su uračunati svi troškovi, izdaci i popusti ponuditelja u vezi pružanja predmetnih usluga. Gospodarski subjekt se upozorava da prije davanja ponude prouči kompletni Poziv na dostavu ponuda temeljem kojeg će se pružati predmetne usluge, te da se upozna s uvjetima pružanja usluga na lokaciji budući da mu se zbog nepoznavanja istih neće priznati pravo na kasniju izmjenu cijene ili bilo koje druge odredbe iz ovog Poziva i Ugovora o nabavi.

## 4.5. VALUTA PONUDE

Cijena ponude izražava se u HRK – hrvatskim kunama.

## 4.6. KRITERIJ ZA ODABIR PONUDE

Kriterij za odabir ponude je ekonomski najpovoljnija ponuda (ENP) na temelju odredbi propisanih dokumentom „Postupci nabave za osobe koje nisu obveznici Zakon o javnoj nabavi“ (ver.4.0., svibanj 2018.), Ministarstva regionalnog razvoja i fondova Europske unije.

KRITERIJ ZA ODABIR EKONOMSKI NAJPOVOLJNIJE PONUDE I NJIHOV RELATIVNI ZNAČAJ:

|  |  |  |  |
| --- | --- | --- | --- |
| Red. broj | Kriterij | Relativni značaj | Maksimalni broj bodova |
| 1. | Financijski kriterij = Cijena ponude | 10% | **10** |
| 2. | Nefinancijski kriterij = Profesionalno iskustvo stručnjaka | 90% | **90** |
|  | **Maksimalni broj bodova** | 100% | **100** |

**UKUPNO = zbroj bodova ostvarenih prema kriteriju 1. + broj bodova ostvaren prema kriteriju 2.**

U izračunu konačne ocjene ponude omjer između bodova dodijeljenih za nefinancijski kriterij (Profesionalno iskustvo stručnjaka) i bodova dodijeljenih za financijski kriterij (cijena) iznosit će 10:90 (10% za financijski kriterij i 90% za nefinancijski kriterij). U skladu s kriterijima i načinom bodovanja, utvrdit će se ukupan broj bodova svake valjane ponude te će se izvršiti rangiranje ponuditelja. Odlukom o odabiru za sklapanje ugovora će se odabrati ponuda ponuditelja čija valjana ponuda ostvari najveći ukupni broj bodova.

**Kriterij 1: Cijena ponude**

Broj bodova koje će ponuda dobiti za kriterij 1 određuje se primjenom dolje navedene formule:

**Broj bodova= najniža ponuđena cijena/cijena promatrane ponude x 10**

Za ovaj kriterij ponuditelj može dobiti najviše 10 bodova. Broj bodova se zaokružuje na dvije decimale. Cijena ponude gleda se u prilogu 2 (Ponudbeni list).

**Kriterij 2: Profesionalno iskustvo stručnjaka (nefinancijski kriterij)**

Sukladno točki 4.1. Dokumentacije o nabavi, gospodarski subjekti za stručnjaka u ponudi dostavlja životopis predloženog stručnjaka u slobodnoj formi, iz kojeg je vidljivo profesionalno iskustvo stručnjaka koje čini kriterij za odabir ponude. S obzirom na to da se radi o kriteriju za odabir ponude, Naručitelj napominje gospodarskim subjektima da su u svojoj ponudi dužni jasno navesti iskustvo predloženog stručnjaka ili će se za kriterij 2. ponuda ocijeniti sa 0 bodova ovisno za segment za koji nisu dostavljeni podatci.

Uputa za dokazivanje profesionalnog iskustva:

* *gospodarski subjekt profesionalno iskustvo predloženog stručnjaka dokazuje popisom kvalifikacija u vlastoručno potpisanom životopisu stručnjaka u slobodnom formatu.*
* *Uz navode kojima dokazuje traženo profesionalno iskustvo, stručnjak je dužan navesti podatke o kontakt osobi kod koje Naručitelj može provjeriti podatke iz životopisa.*

Maksimalni broj bodova koji gospodarski subjekt može ostvariti prema ovom kriteriju je 90 bodova. Broj bodova za nefinancijski kriterij (N) određuje se prema sljedećim vrijednostima:

|  |  |  |  |
| --- | --- | --- | --- |
| **PROFESIONALNO ISKUSTVO** | **RAZINA ISKUSTVA** | **BODOVI PREMA KRITERIJU** | **MAKSIMALNI BROJ BODOVA** |
| **STRUČNJAK 1 –VODITELJ PROGRAMA** | | | |
| Broj godina iskustva u radu kao speleovodič | Manje od 5 godina | 0 | 30 |
| 5 do 10 godina | 20 |
| 10 (uključivo) godina i više | 30 |
| Broj provedenih programa edukacija u ulozi instruktora speleologije | Manje od 2 edukacije | 0 | 30 |
| 2 do 5 edukacija | 20 |
| Više od 5 edukacija | 30 |
| Broj godina iskustva rada u organiziranju avanturističkog turizma | Manje od 1 godine | 0 | 30 |
| Više od 1 godine | 20 |
| Više od 2 godine | 30 |

**Izračun ekonomski najpovoljnije ponude**

Bodovi koje ponuda dobije sukladno gore navedenim kriterijima zbrojit će se. Ekonomski najpovoljnija ponuda je valjana ponuda koja ima najveći broj bodova. U slučaju da su dvije ili više valjanih ponuda jednako rangirane prema kriteriju odabira, Naručitelj će, odabrati ponudu koja ima više bodova po kriteriju kvalitete (nefinancijski kriterij).

## 4.7. NEUOBIČAJENO NISKA CIJENA

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke provođenja aktivnosti ili pružanja usluga koji su predmet nabave, Naručitelj može odbiti takvu ponudu. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o nabavi. Prije odbijanja takve ponude Naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora, a ti podaci mogu se posebice odnositi na:

* ekonomičnost pružanju usluga,
* izabrana tehnička rješenja i/ili iznimno povoljne uvjete koji su dostupni ponuditelju pri izvođenju radova, isporuci robe ili pružanju usluga,
* originalnost radova, roba ili usluga koje nudi ponuditelj,
* pridržavanje odredaba koje se odnose na poreze, zaštitu okoliša, zaštitu radnog mjesta i radne uvjete koje su na snazi u mjestu na kojem će se izvoditi radovi, pružati usluge ili isporučivati roba,
* mogućnost da ponuditelj prima državnu potporu.

Naručitelj mora provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze. Naručitelj provjerava jesu li cijene ekonomski objašnjive i logične, a osobito može provjeriti jesu li u cijeni bitnih stavki sadržani svi troškovi (osoblja, materijala, uređaja, usluga itd.) te je li cijena za tržišno vrijednije, odnosno kvalitetnije stavke u pravilu viša nego za tržišno manje vrijedne, odnosno manje kvalitetne stavke.

## 4.8. JEZIK I PISMO PONUDE

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ako je bilo koji drugi dokument Ponuditelja, izdan na stranom jeziku, Ponuditelj ga mora dostaviti zajedno s ovjerenim prijevodom na hrvatski jezik od strane ovlaštenog sudskog tumača. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice, a koje se u stručnom sektorskom jeziku rabe kao takve i samorazumljivo je ili ako je temeljem dostavljenih dokumenata moguće unatoč tome utvrditi sadržaj dokumenta.

## 4.9. ROK VALJANOSTI PONUDE

Rok valjanosti ponude mora biti najmanje do 120 dana od isteka roka za dostavu ponuda. Ponude s kraćim rokom valjanosti bit će odbijene. Iz opravdanih razloga, Naručitelj može u pisanoj formi tražiti, a Ponuditelj će također u pisanoj formi produžiti rok valjanosti ponude. U tom slučaju, Ponuditelj će produžiti i valjanost jamstva za ozbiljnost ponude i to za rok produženja valjanosti ponude.

## 4.10. TROŠAK PONUDE

Trošak pripreme i podnošenja ponude u cijelosti snosi Ponuditelj.

# 5. OSTALE ODREDBE

## 5.1. OSTALE OBVEZE UGOVARATELJA

Ugovaratelj je dužan osigurati odgovarajuće osiguranje za provoditelje aktivnosti na terenu.

## 5.2. ODREDBE KOJE SE ODNOSE NA ZAJEDNICU GOSPODARSKIH SUBJEKATA

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje.

Ponuda zajednice gospodarskih subjekata mora sadržavati podatke o svakom članu zajednice ponuditelja, uz obveznu naznaku člana zajednice gospodarskih subjekata koji je voditelj zajednice, te koji je ovlašten za komunikaciju s Naručiteljem.

Naručitelj zahtjeva da zajednica gospodarskih subjekata ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren pečatom (samo ako se u zemlji poslovnog nastana koristi pečat) od svih članova zajednice gospodarskih subjekata te se dostavlja Naručitelju najkasnije u roku od 8 (osam) dana od izvršnosti odluke o odabiru.

Navedenim pravnim aktom se trebaju riješiti međusobni odnosi članova zajednice gospodarskih subjekata vezani uz izvršavanje ugovora, primjerice - dijelovi ugovora koje će izvršavati svaki član zajednice gospodarskih subjekata, obveze svakog člana zajednice gospodarskih subjekata u ispunjenju ugovora o nabavi, obavještavanje Naručitelja o promjenama vezanim uz potpisnike ugovora o nabavi, način odvijanja komunikacije (koji član zajednice gospodarskih subjekata na koji e-mail, fax i slično), način sklapanja ugovora i potpisnik ugovora, komunikacija vezana uz izvršavanje ugovora, izdavanje računa, plaćanje računa, potpisivanje zapisnika i ostala bitna pitanja.

Sastav ili pravni oblik ustrojstva zajednice neće se tijekom izvršavanja Ugovora o nabavi usluga promijeniti bez prethodnog pristanka Naručitelja. Svaka izmjena sastava zajednice ili pravnog oblika ustrojstva bez prethodnog dopuštenja Naručitelja može rezultirati raskidom ugovora.

Naručitelj neposredno plaća svakom članu zajednice gospodarskih subjekata za onaj dio ugovora o nabavi koji je on izvršio, ***ako zajednica ponuditelja ne odredi drugačije***.

U ponudi zajednice gospodarskih subjekata mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice gospodarskih subjekata.

## 5.3. ODREDBE KOJE SE ODNOSE NA PODUGOVARATELJE

Sudjelovanje podugovaratelja ne utječe na odgovornost ugovaratelja za izvršenje ugovora o nabavi. Ugovaratelj će biti odgovoran za postupke, neispunjenje obveza i nemar svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar Izvršitelja, njegovih stručnjaka, zastupnika ili zaposlenika.

## 5.4. POJAŠNJENJA I UPOTPUNJAVANJE DOKUMENTACIJE

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od *pet* dana. Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

## 5.5. PREGLED I OCJENA PONUDA

Naručitelj nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda. U postupku pregleda i ocjene ponuda Naručitelj:

* provjera sadržaj podnesenih ponuda,
* utvrđuje jesu li ispunjeni svi propisani uvjeti nadmetanja (u pogledu zadanih rokova, zahtijevane dokumentacije, kriterija za odabir),
* ocjenjuje ponude na temelju kriterija propisanih u Pozivu na dostavu ponuda.

## 5.6. DONOŠENJE ODLUKE O ODABIRU ILI PONIŠTENJU

Naručitelj će donijeti Odluku o odabiru/poništenju te istu poslati svim Ponuditeljima. Naručitelj je obvezan na osnovi rezultata pregleda i ocjene ponuda odbiti:

* ponudu koja nije cjelovita,
* ponudu koja je suprotna odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* ponudu koja ne ispunjava uvjete vezane za svojstva predmeta nabave te time ne ispunjava zahtjeve iz poziva na dostavu ponuda,
* ponudu za koju ponuditelj nije pisanim putem prihvatio ispravak računske pogreške.

Naručitelj je u mogućnosti isključiti Ponuditelja samo ako nije udovoljeno uvjetima iz Poziva na dostavu ponuda tj. u skladu s u dokumentaciji navedenim razlozima isključenja. Naručitelj pisanim putem obavještava sve subjekte koji su dostavili ponudu o odabranom Ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. Odluka o odabiru sadržava najmanje:

* naziv i adresu odabranog ponuditelja,
* ukupnu vrijednost odabrane ponude.

Odluka o isključenju/odbijanju ponude mora sadržavati najmanje:

* naziv i adresu Ponuditelja koji se isključuje/čija ponuda se odbija,
* razloge za isključenje Ponuditelja/odbijanje ponude.

Odluka o isključenju ponuditelja/odluka o odbijanju ponude dostavlja se Ponuditelju na kojega se odnosi. Nakon odabira najpovoljnije ponude, Naručitelj sklapa ugovor s odabranim Ponuditeljem. Ugovor o nabavi se sklapa na temelju uvjeta iz Poziva na dostavu ponuda i odabrane ponude. Naručitelj poništava postupak nabave ako nakon isteka roka za dostavu ponuda:

* nije pristigla niti jedna ponuda,
* nije dobio niti jednu valjanu ponudu,
* nakon odbijanja ponuda ne preostane nijedna valjana ponuda.

Ako postoje razlozi za poništenje postupka nabave, Naručitelj bez odgode donosi odluku o poništenju u kojoj navodi:

* predmet nabave za koji se donosi odluka o poništenju,
* obrazloženje razloga poništenja,
* rok u kojem će pokrenuti novi postupak za isti ili sličan predmet nabave, ako je primjenjivo,
* datum donošenja i potpis odgovorne osobe,

te istu bez odgode dostavlja Ponuditeljima koji su dostavili ponude.

## 5.7. ROK ZA DONOŠENJE ODLUKE O ODABIRU

Rok za donošenje odluke o odabiru je 30 dana od dana isteka roka za dostavu ponuda.

## 5.8. UVJETI ZA IZVRŠENJE UGOVORA

Nakon proteka roka mirovanja Naručitelj će pozvati odabranog Ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o nabavi u roku od 30 (trideset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, Naručitelj će smatrati kako je Ponuditelj odbio potpisati ugovor i pristupiti ponovnom rangiranju ponuda.

## 5.9. ROK, NAČIN I UVJETI PLAĆANJA

Naručitelj ne predviđa plaćanje predujma (avansa). Izvršene usluge Naručitelj će plaćati na poslovni račun Izvođača.

Plaćanje će se izvršavati nakon ispostavljenih računa po izvršenju usluga navedenih u stavkama troškovnika:

|  |  |  |  |
| --- | --- | --- | --- |
| **Redni broj** | **Opis usluge** | **Jedinica mjere** | **Količina** |
| 1 | Izrada programa za certificiranje speleovodiča za speleoturizam | komplet | 1 |
| 2 | Provedba osposobljavanja speleovodiča za speleoturizam za 10 osoba | komplet | 1 |
| 3 | Izrađen priručnik za speleovodiče za speleoturizam | komplet | 1 |

## 5.10. DRUGI PODACI KOJE NARUČITELJ SMATRA POTREBNIM

### *5.10.1. Tajnost podataka*

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom.

Gospodarski subjekti ne smiju u postupcima nabave označiti tajnom:

* cijenu ponude,
* troškovnik,
* podatke u vezi s kriterijima za odabir ponude,
* javne isprave,
* izvatke iz javnih registara te
* druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Tijekom izvršavanja ugovora o nabavi, ugovaratelj je dužan čuvati povjerljivost podataka i dokumenata koji su povezani s izvršenjem ugovora te da ih ne smije učiniti dostupnim trećim osobama u svrhe koje nisu povezane s izvršenjem ugovora bez prethodnog pristanka Naručitelja. Ugovaratelj će i nakon završetka ugovora biti vezan ovom preuzetom obvezom te će osigurati da ista obveza vrijedi i za njegovo osoblje. Za korištenje ugovora kao reference u svrhu preporuke na tržištu ili podnošenja ponude na nadmetanjima nije potrebno prethodno odobrenje Naručitelja.

### *5.10.2.* *Prijenos vlasništva i autorskih prava*

Sva autorska prava na korištenje, prikazivanje i provođenje edukacijskih programa i ideja isporučenih od strane ugovaratelja, odnosno angažiranih stručnjaka zadržava Naručitelj (neograničena višekratna prava u neograničenom vremenu). Navedeni prijenos autorskih prava primjenjuje se na sve radove i doprinose stručnjaka ugovaratelja u sklopu izvršenja Ugovora (programi edukacija, rezultati analiza, fotografije, kartografske priloge i sl). Detaljnija razrada odredbi vezanih uz autorska prava bit će sadržana u Ugovoru.

### *5.10.3. Sklapanje i izvršenje ugovora o nabavi*

Ugovorne strane sklapaju ugovor o nabavi u pisanom obliku u roku od 30 dana od dana izvršnosti odluke o odabiru. Ugovor o nabavi mora biti sklopljen u skladu s uvjetima određenima u ovoj Dokumentaciji o nabavi i odabranom ponudom te ugovorne strane izvršavaju ugovor u skladu s uvjetima određenima u ovoj Dokumentaciji o nabavi i odabranom ponudom.

Naručitelj je obvezan kontrolirati je li izvršenje ugovora o nabavi u skladu s uvjetima određenima u ovoj Dokumentaciji o nabavi i odabranom ponudom.

## 5.11. POUKA O PRAVNOM LIJEKU

Svaki gospodarski subjekt može podnijeti žalbu. Žalbu gospodarski subjekt podnosi ako smatra da je njegova ponuda trebala biti odabrana kao najbolja, ali je to onemogućeno zbog postupanja naručitelja protivno odredbama ovog Poziva na dostavu ponuda zbog kojeg je neopravdano isključen iz postupka nabave, njegova je ponuda neopravdano odbijena, ili

neopravdano nije odabran kroz postupak ocjene ponuda. Podnositelj mora u žalbi iznijeti sve činjenice na kojima temelji svoje zahtjeve te predložiti dokaze kojima se te činjenice utvrđuju.

Žalbe se podnosi u pisanom obliku u roku 5 dana od dana primitka informacije iz točke 5.6. ovog poziva na adresu naručitelja.

Podnošenje žalbe ne zaustavlja sklapanje Ugovora.

### *5.11.1. Podaci o tijelima od kojih ponuditelji mogu dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se pružati usluge i koje će biti primjenjive na usluge koje će se pružati za vrijeme trajanja Ugovora*

Tijela od kojih ponuditelj može dobiti pravovaljanu informaciju o obvezama koje se odnose na:

|  |  |
| --- | --- |
| **Poreze** | – Ministarstvo financija Republike Hrvatske (<http://www.mfin.hr/>),  - Republika Hrvatska - Porezna uprava (<https://www.porezna-uprava.hr/Stranice/Naslovnica.aspx>); |
| **Zaštitu okoliša i prirode** | – Ministarstvo zaštite okoliša i energetike Republike Hrvatske (<http://www.mzoip.hr/>); |
| **Odredbe o zaštiti radnoga mjesta i radne uvjete koje su na snazi u području na kojem će se pružati usluge i koje će biti primjenjive na usluge koje će se pružati za vrijeme trajanja ugovora** | - Ministarstvo rada i mirovinskoga sustava (<http://www.mrms.hr/>),  - Ministarstvo za demografiju, obitelj, mlade i socijalnu politiku Republike Hrvatske (<http://mdomsp.gov.hr/>) |
| **Dodatne korisne informacije** | - Jedinstvena kontakt točka za usluge *(Pointof single contact)* - <http://psc.hr/>  - Centar unutarnjeg tržišta EU <http://www.cut.hr/>,  - Hrvatska gospodarska komora (<https://www.hgk.hr/>)  - Središnji državni ured za razvoj digitalnog društva RH, www.digured.hr |

# 6. PRILOZI

Ponuditelji obrasce nisu dužni koristiti već su ovlašteni dostaviti relevantne izjave tražene ovom Dokumentacijom o nabavi sastavljene prema vlastiti obrascima. Ako će tražene izjave sadržavati sve relevantne podatke iste će biti prihvaćene kao valjane.

Ponuditelji obrasce nisu dužni koristiti već su ovlašteni dostaviti relevantne izjave tražene ovom Dokumentacijom o nabavi sastavljene prema vlastiti obrascima. Ako će tražene izjave sadržavati sve relevantne podatke iste će biti prihvaćene kao valjane.

Prilozi:

* Prilog 1: Projektni zadatak
* Prilog 2: Ponudbeni list
* Prilog 3: Izjava o isključujućim uvjetima
* Prilog 4: Troškovnik
* Prilog 5: Popis izvršenih usluga prijavitelja
* Prilog 6: Popis stručnjaka
* Prilog7 : Izjava o stručnoj sposobnosti

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |